29/04/2010 | Administración LocalMunicipal
Ribeira
Urbanismo expedientes

EDICTO Intentada no seu día a notificación do presente escrito no domicilio de Dª. Pilar Naveiro Betanzos, sito na rúa Dª. Fermina, 30, baixo, do Concello de Vigo, sen que se puidese practicar á interesada por atoparse ausente no momento do reparto, segundo consta na dilixencia efectuada polo Servizo de Correos; a tenor do disposto no artigo 59.5 da Lei 30/1992, do 26 de novembro, reguladora do Réxime Xurídico das Administracións Públicas e do Procedemento Administrativo Común, modificado pola Lei 4/1999, do 13 de xaneiro, procede para garantir o trámite da notificación, a publicación no BOP e no taboleiro de edictos do Concello de Vigo, o presente escrito: “Cristina Alonso Losada, Secretaria Xeral do Concello de Riveira, notificolle que a Alcaldesa en funcións, Da. M. Dolores Elorduy Callón, ditou este decreto de 21 de xaneiro de 2010: ASUNTO: EXECUCIÓN FORZOSA MEDIANTE A IMPOSICIÓN DE MULTAS COERCITIVAS EN RELACIÓN CUNS TRABALLOS DE PREVENCIÓN DE INCENDIOS FORESTAIS NO LUGAR DE GÁNDARAS, PALMEIRA, RIVEIRA EXP. NÚM.: TMA/10EF001, EN RELACIÓN CO EXPEDIENTE DE REF. TMA/09POE036 Visto o último informe emitido polo Técnico Municipal de Medio Ambiente na data do 21 de xaneiro de 2010, no que se pon de manifesto o incumprimento por parte da titular do terreo, DªAnita Lladosa Urbanska, da última resolución do expediente de orde de execución TMA/09POE036, adoptada pola Alcaldía do Concello de Riveira na data do 1 de outubro de 2009 (notificada á interesada na data do 8 de outubro de 2009) e na que se daba conta das condicións nas que se atopa unha finca da súa propiedade, referencia catastral 15074A007003880000KE, emprazada no lugar de Gándaras, parroquia de Palmeira, deste termo municipal, feito que ocasiona molestias á veciñanza e supón causa de incumprimento das condicións de prevención de incendios forestais, motivo polo que se ordenou proceder á eliminación total da vexetación seca (vexetación arbustiva e herbácea seca) e á eliminación da vexetación arbustiva e herbácea existente na parcela, concedéndolle un último e improrrogable prazo de quince (15) días naturais, co apercibimento de que de non levar a cabo o ordenado no prazo establecido a Administración procedería á súa execución subsidiaria por parte do Concello, a costa da obrigada, ou á execución forzosa, mediante a imposición de multas coercitivas, das que a contía oscilará entre os 300 e os 6000 €, reiterables ata lograr a execución dos traballos ordenados. Considerando que non se realizaron os traballos preventivos relacionados co expediente de ref. TMA/09POE036 nos prazos establecidos, o Concello poderá proceder á execución subsidiaria (imputando ao propietario da parcela os gastos ocasionados) ou á execución forzosa mediante a imposición de multas coercitivas, reiterables, cuxa contía será de 300 a 6000 €. Todo isto de acordo ao establecido no artigo 22 da Lei 3/2007, do 9 de abril, de prevención e defensa contra os incendios forestais de Galicia e no artigo 95 e seguintes da Lei 30/1992, do 26 de novembro, do réxime xurídico das Administracións Públicas e do procedemento administrativo común, no artigo 22.4 da Lei 3/2007, do 9 de abril, de prevención e defensa contra os incendios forestais de Galicia que regula “as persoas responsables segundo o disposto no apartado 2 do artigo 21 están obrigadas a facilitar os necesarios accesos ás entidades responsables dos traballos de xestión da biomasa”, e en consonancia cos artigos 199.2 e 9.4 da Lei 9/2002, do 30 de decembro, de ordenación urbanística e protección do medio rural de Galicia. RESOLVO Primeiro. Iniciar o procedemento de execución forzosa da resolución referida no parágrafo anterior, de conformidade co disposto no artigo 28 do Regulamento de disciplina urbanística de Galicia, en relación cos artigos 93 e seguintes da Lei 30/1992, do 26 de novembro, de Réxime Xurídico das Administracións Públicas de do Procedemento Administrativo Común, empregando o medio de execución forzosa mediante a imposición de multas coercitivas das que a contía será de 300 €, estimada en función das circunstancias que concorren neste caso, sen prexuízo da apertura do correspondente expediente sancionador. Segundo. Conceder audiencia á interesada por un prazo de quince (15) días para que alegue e presente por escrito os documentos e xustificacións que coide pertinentes en defensa do seu respectivo dereito. Terceiro. Apercibir á interesada do exposto nos parágrafos precedentes no sentido de que transcorrido este prazo establecido adoptarase resolución na que se valorará o contido das alegacións e, de ser o caso, imporase a primeira das multas coercitivas referidas, que será reiterada con carácter mensual ata o cumprimento do ordenado pola Alcaldía. Cuarto. Notificar a presente resolución á interesada, segundo o artigo 58 da Lei 30/1992, do 26 de novembro. Contra a presente resolución non procede recurso algún, por tratarse dun mero acto de trámite, sen prexuízo de que poida interpoñer o que vostede estime procedente.” Riveira, 12 de abril de 2010 O Alcalde en funcións, Vicente García Rivas